PROJEKTNI ZADATAK

za usluge upravljanja projektom gradnje za potrebe provedbe projekta „Rekonstrukcija, dogradnja i opremanje Osnovne škole Višnjevac “

Predmet nabave su usluge upravljanja projektom gradnje za potrebe provedbe projekta „Rekonstrukcija, dogradnja i opremanje Osnovne škole Višnjevac“ u Višnjevcu, na adresi Crni put 41, k.č.br. 2042/1 k.o. Josipovac, a prema Građevinskoj dozvoli Grada Osijeka, Upravnog odjela za prostorno uređenje, graditeljstvo i zaštitu okoliša, KLASA: UP/I-361-03/25-01/000281, URBROJ: 2158-1-17-02/3-25-0013 od 08.10.2025. 

Kako bi se omogućio rad škole u jednoj smjeni projektom je predviđeno formiranje novih 7 učionica s pripadajućim kabinetima i sanitarnim čvorovima kao i izvedba nove kuhinje i blagovaonice.
Rekonstrukcija zgrade obuhvaća: 
· Dogradnju novog katnog krila škole na sjeverozapadnom dijelu čestice uz spojni hodnik koji ima etažu prizemlja, 
· Novo krilo škole maksimalnih tlocrtnih dimenzija 21,42 x 35,82 m je položeno paralelno na spojni hodnik u kojem su smješteni potrebni sadržaji: u prizemlju se nalazi sporedni ulaz 4,26 m2 i stubištem površine 20,97 m2, višenamjenska prostorija površine 78,71 m2, 3 učionice, svaka površine od 58,60 do 63,94 m2, 2 kabineta površine 27,80 m2, sanitarni čvorovi za učenike i osoblje, a na katu se nalaze 4 učionice, svaka površine od 58,60 do 62,9 m2, 2 kabineta površine 27,80 m2, sanitarni čvorovi za učenike i osoblje.
· Nosivu konstrukciju čine armiranobetonski zidovi, stupovi i grede te armiranobetonska ploča međukatne i krovne konstrukcije. Ispuna je predviđena blok opekom. Fasadu čini 15 cm mineralne vune koja je obrađena završnom silikonskom fasadnom žbukom 
· Zadržavaju se postojeći pristupi i parkirališna mjesta, a parkirališno mjesto za punjenje se osigurava na postojećem parkirališnom mjestu
· Za vodoopskrbu predmetne građevine izvesti će se spoj na postojeći vodovodni priključak za opskrbu sanitarnom hladnom i požarnom vodom.
· Odvodnja sanitarno – fekalnih voda izvest će se spojem na postojeći priključak.
· Elektroinstalacije obuhvaćaju: instalacije opće rasvjete, elektro instalacije utičnica, EKMI unutarnje instalacije, Gromobranske instalacije i  instalacije vezane uz strojarsku opremu
· Za potrebe grijanja i hlađenja dograđenog dijela građevine ugradit će se dizalica topline zrak-voda te će se povući instalacija iz postojeće kotlovnice.
· Dizalica topline je primarni izvor topline, a plinski kotao ( iz postojeće kotlovnice) je sekundarni izvor topline i podrška dizalici topline pri nižim temperaturama. 
· Kao ogrjevno/rashladna tijela u dograđenom dijelu građevine su : kombinacija kanalnih i kazetnih ventilokonvektora. U sanitarijama i pomoćnim prostorijama su električne grijalice.
· Priprema PTV-a će se izvesti pomoću dizalice topline i spremnika PTV-a.

Obveze za izvršenje usluge predviđene su prijedlogom ugovora.


U Osijeku, 28. siječanj 2026.
